આ અગાઉ સોમવારે 42 મિલીમિટર વરસાદ પડ્યો હોવાના કારણે અનેક જગ્યાઓ પર પાણી ભરાઇ ગયા હતા. જેના કારણે ટ્રાફિકની સમસ્યા ઉભી થઇ હતી. આ ઉપરાંત ખરાબ વાતાવરણને કારણે મુંબઈ એરપોર્ટ પરથી 18 ફ્લાઈટને ડાયવર્ટ કરવામાં આવી છે. વરસાદથી લોકોને રાહત તો મળી છે. પરંતુ જેજે ફ્લાયઓવર, મોહમ્મદ અલી રોડ, મીરા રોડ જેવા વિસ્તારોમાં પાણી ભરાઈ ગયા હતા. અને લોકલ ટ્રેનમાં તકનીકી ખામીઓ પણ સામે આવી છે. તેવામાં આગામી અઠવાડિયામાં ભારે વરસાદના કારણે મુંબઈકરોની પરેશાનીઓ હજુ પણ વધી શકે છે.